
 28.4.2011
 BG
 Официален вестник на Европейския съюз
 L 108/23
 РЕГЛАМЕНТ ЗА ИЗПЪЛНЕНИЕ (ЕС) No 409/2011 НА КОМИСИЯТА
 от 27 април 2011 година
 за изменение на Регламент (ЕО) No 619/2008 относно откриване на постоянна тръжна процедура за възстановяванията при износ за някои млечни продукти
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 161, параграф 3, член 164, параграф 2, буква б) и член 170 във връзка с член 4 от него,
 като има предвид, че:
 (1)
 С Регламент (ЕО) No 619/2008 на Комисията (2) се открива постоянна тръжна процедура за възстановяванията при износ на натурално масло на блокове, включено в код на продукта по КН ex ex 0405 10 19 9700, дехидратирано течно масло в съдове, включено в код на продукта по КН ex ex 0405 90 10 9000, и обезмаслено сухо мляко, включено в код на продукта по КН ex ex 0402 10 19 9000, и се установяват правила за процедурата. В частност, той предвижда периодите на тръжна процедура, по време на които могат да бъдат представяни оферти.
 (2)
 С цел да се отговори по-добре на влошеното състояние на пазара на млякото и млечните продукти в началото на 2009 г., Регламент (ЕО) No 619/2008 бе изменен, за да се предвидят по два периода на тръжна процедура месечно. Значителното подобрение на пазарната ситуация оттогава позволява броят на периодите на тръжна процедура да бъде определен отново на един период месечно.
 (3)
 Поради това Регламент (ЕО) No 619/2008 следва да бъде съответно изменен.
 (4)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 В член 4, параграф 2 от Регламент (ЕО) No 619/2008 уводният текст в трета алинея се заменя със следното:
 „Всеки период на тръжна процедура приключва в 13,00 часа (брюкселско време) на всеки трети вторник на месеца, със следните изключения:“
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 27 април 2011 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 168, 28.6.2008 г., стр. 20.
 